cyanic-selkie/wikianc huggingface dataset:
Centrālā procesora ligzda
CPU ligzda (CPU socket) ir ligzda, kas satur vienu vai vairākas mehāniskas komponentes, kas nodrošina mehānisku un elektronisku savienojumu starp procesoru un pamatplati. Ligzda ļauj pievienot un atvienot procesoru no pamatplates, neizmantojot lodēšanu. Biežāk sastopamajās ligzdās ir fiksācijas spailes, kas nodrošina nemainīgu spēku, ar kādu procesors tiek piespiests pamatplatei. Procesoriem ar lielu daudzumu savienojumu adatām (pins) izmato nulles spēka savienojumu (ZIF). Biežāk izmanto PGA (ping grid array) un LGA (land grid array) savienojumus. Šie savienojumi veidoti, lai izvairītos no mehāniskiem bojājumiem, kuri varētu rasties, savienojot procesoru ar pamatplati. Ir ierīces, kas izmanto BGA (ball grid array) savienojumu. Šiem savienojumiem nepieciešama lodēšana, tādēļ šādi pievienoti procesori nav paredzēti mainīšanai.
CPU ligzdas tiek izmantotas gan personālajos datoros gan servertehnikā. Portatīvajos datoros visbiežāk izmanto pamatplatē integrētus procesorus, jo šāds risinājums aizņem mazāk vietas.
Centrālā procesora ligzdu saraksts:
Limburga (Nīderlande)
Limburga (nl) ir viena no Nīderlandes 12 provincēm, kas atrodas valsts dienvidaustrumos. Tā robežojas ar Ziemeļbrabantes un Gelderlandes provincēm ziemeļos, kā arī ar Vāciju (Ziemeļreinu-Vestfālenu) austrumos un Beļģiju (Limburgu un Ljēžu) rietumos un dienvidos. Provinces administratīvais centrs ir Māstrihta. 2009. gadā provincē dzīvoja aptuveni 1,22 miljoni iedzīvotāju.
Province sākotnēji bija daļa no Limburgas hercogistes, kas 1648. gadā tika sadalīta starp Nīderlandes apvienotajām provincēm un Spāņu Nīderlandi. 1815. gadā teritorija tika atkal apvienota Nīderlandes Karalistes sastāvā, bet 1839. gadā noslēdzot miera līgumu starp Beļģiju un Nīderlandi reģions tika atkārtoti sadalīts starp abām valstīm.
Hēfaists
Hēfaists sengrieķu mitoloģijā bija uguns un kalēja amata dievs. Zeva un Hēras dēls. Viņš bija neglīts un klibs, taču izcils sava aroda meistars. Par viņa sievu kļuva skaistā Afrodīte.
Mākslā viņu attēlo kā spēcīgu, parasti bārdainu kalēju pusmūža gados, kas rokā satvēris āmuru vai knaibles.
Kongo kratons
Kongo kratons (arī Zairas kratons) ir sens prekembrija kratons. Kopā ar vairākiem citiem kratoniem, tai skaitā Kalahari kratonu, Rietumāfrikas kratonu, Tanzānijas kratonu un Arābijas-Nūbijas vairogu veido mūsdienu Āfrikas kontinentu.
Aizņem Āfrikas dienvidu-centrālo daļu, stiepjoties no Kasai reģiona (Kongo Demokrātiskā Republika) līdz Sudānai un Angolai, Kamerūnai un Centrālāfrikas Republikai. Kratons aizņem arī nelielu Zambijas daļu — šeit atrodas kratona senākā daļa — Bangveulu bloks. Veidojies pirms 3,6—2 miljardiem gadu.
Kongo kratonā atrasti vērtīgi derīgie izrakteņi, tai skaitā dimanti (Angola, Centrālāfrika, Kongo Demokrātiskā Republika), zelts. Reģions pieder pie vājāk izpētītajām ģeoloģiskajām provincēm, šeit vēl gaidāmi vērtīgi derīgo izrakteņu resursu atklājumi.
Krēfeldes "Pinguine"
Krēfeldes "Pinguine" (no 1936. līdz 1978. gadam kā Krēfeldes slidotāju apvienība (KEV), no 1978. līdz 1995. gadam kā EHC Krēfelde) ir DEL2 līgas komanda, kura atrodas Krēfeldē, Vācijā. Vācijas čempiones titulu tā izcīnījusi divreiz - 1952. un 2003. gadā, bet otrajā vietā tā ir palikusi 1954., 1955. un 1977. gadā.
2022. gadā pirmo reizi kopš 1991. gada komanda zaudēja vietu Vācijas hokeja līgas augstākajā divīzijā.
No 1948. gada līdz 1952. gadam šajā klubā spēlēja arī latvietis Ēriks Koņeckis, kurš vēlāk tika iekļauts gan kluba, gan Vācijas Hokeja Slavas zālē. No 2007. līdz 2017. gadam komandas kapteiņa pienākumus pildīja latviešu uzbrucējs Herberts Vasiļjevs.
Mars-6
Mars-6 bija kārtējais PSRS mēģinājums sasniegt Marsu un uz tā virsmas nosēdināt nolaižamo aparātu. "Mars-6" startēja 1973. gada 5. augustā un uzreiz pēc starta tika ievadīts orbītā uz Marsu. Planētu aparāts sasniedza 1974. gada 12. martā un orbitālais modulis pārlidoja Marsu, tuvakājā punktā atrodoties 1600 kilometrus virs planētas virsmas, un iegāja heliocentriskā orbītā. Nolaižamais aparāts tika atdalīts pirms Marsa pārlidojuma (brīdī, kad aparāts atradās 48000 kilometrus no Marsa). Lai neatkārtotos iepriekšējās (Mars-3) kļūmes, nolaižamais aparāts visus datus, kurus tas ieguva nosēšanās laikā uzreiz retranslēja orbitālajam modulim. Diemžēl sakari ar nolaižamo aparātu tika pazaudēti uzreiz pēc nosēšanās - iespējams, ka modulis tika sabojāts tieši nosēšanās brīdī. Nosēšanās laikā, nolaižamais modulis veica 224 sekundes garu radiopārraidi, pārraidot informāciju par Marsa atmosfēras uzbūvi, sastāvu un temperatūru. Datorprocesora kļūmes dēļ liela daļa no ierakstītās informācijas tika izkropļota un ievērojama daļa iegūtās informācijas tika zaudēti, tomēr tieši "Mars-6" nolaižamā aparāta iegūtie dati ļāva izveidot pašus pirmos Marsa atmosfēras modeļus.
Panzerkampfwagen
Panzerkampfwagen var būt:
Bangveulu bloks
Bangveulu bloks ir daļa no Kongo kratona, kas atrodas Zambijas ziemeļaustrumu daļā, iestiepjoties arī Kongo Demokrātiskajā Republikā un Tanzānijā. No pārējā Kongo kratona atdala Kibaranas josla un Lufilianas arka. Sastāv no paleoproterozoja granitoīdiem un vulkāniskajiem iežiem kurus pārklāj paleoproterozoja kontinentālie nogulumieži - līdz 5 km biezā Mporokoso grupa, virs kuras savukārt ieguļ ap 100 m biezā Kasamas formācija. Biezā nogulumiežu sega neļauj veikt detālākus bloka pētījumus.
Nav tiešu liecību, ka Bangveulu bloks eksistētu jau arhejā, taču Mporokoso grupas iežos ir atrasti detrītiski cirkona paraugi, kas liecina par ievērojami senāku šī bloka vēsturi - tas varētu būt veidojies jau pirms 3,2 miljardiem gadu.
Kamerūnas prezidentu uzskaitījums
Šajā uzskatījumā apkopti Kamerūnas prezidenti kopš 1960. gada, kad tā ieguva neatkarību no Francijas.
Mars-7
Mars-7 bija kārtējais PSRS mēģinājums nosēdināt nolaižamo aparātu uz Marsa, taču arī šis lidojums bija neveiksmīgs. Tāpat kā iepriekšējie "Mars" klases aparāti (Mars-4,Mars-5 un Mars-6) arī "Mars-7" sastāvēja no divām daļām - orbitālā aparāta un nolaižamā moduļa. "Mars-7" startēja 1973. gada 9. augustā un pēc starta tika veiksmīgi ievadīts orbītā uz Marsu. Aparāts Marsu sasniedza 1974. gada 9. martā. Borta programmatūras kļūmes dēļ (iespējams, ka precīzi nenostrādājā attālumu kontrolējošā sistēma) nolaižamais aparāts tika atdalīts 4 stundas ātrāk par paredzēto laiku un nolaižamais aparāts palidoja garām planētai un kopā ar orbitālo aparātu iegāja helicentriskā orbītā. "Mars-7" aparāts neieguva vērā ņemamu zinātnisko informāciju.
Kamerūnas prezidentu uzskaitījums
Prezidentam pieder ļoti plašas izpildvaras funkcijas - viņš, nekonsultējoties ar parlamentu, var iecelt un atlaist valdību, tiesnešus, ģenerāļus, reģionu vadītājus, valsts uzņēmumu vadītājus un citas amatpersonas, regulēt valsts budžetu, izdot veto un izsludināt ārkārtas stāvokļus.
Flag of Cameroon (1957-1961).svg Kamerūnas Republika (1960 — 1961) British Cameroons Seal.svg
{{legend| Green |Kamerūniešu Savienība|border=1px solid #AAAAAA}}
Flag of Cameroon (1961-1975).svg Kamerūnas Federālā Republika (1961 — 1972) Coat of arms of Cameroon.svg
{{legend| #00CD12 |Kamerūniešu Nacionālā Savienība|border=1px solid #AAAAAA}}
Flag of Cameroon (1961-1975).svg Apvienotā Kamerūnas Republika (1972 — 1984) Coat of arms of Cameroon.svg
{{legend| #00CD12 |Kamerūniešu Nacionālā Savienība|border=1px solid #AAAAAA}}
Flag of Cameroon.svg Kamerūnas Republika (1984 — mūsdienas) Coat of arms of Cameroon.svg
{{legend| #73C2FB |Kamerūnas Tautas Demokrātiskā kustība|border=1px solid #AAAAAA}}
Centrālāfrikas CFA franks
Centrālāfrikas CFA franks ir naudas vienība, kuru izmanto Kamerūna, Centrālāfrikas Republika, Čada, Kongo Republika, Ekvatoriālā Gvineja un Gabona. To emitē Centrālāfrikas valstu banka, kas atrodas Kamerūnas galvaspilsētā Jaundē. CFA franks bija naudas vienība, kuru 1945. gadā ieviesa Francija savās kolonijās Āfrikā. Rietumāfrikā tiek lietots Rietumāfrikas CFA franks, kuram ir tāda pati vērtība kā Centrālāfrikas CFA frankam. Centrālāfrikas CFA franka kurss ir fiksēts attiecībā pret eiro.
Pasaules okeāni un jūras
Pasaules okeāni un jūras kopā aizņem 71% no Zemes virsmas platības - 360 000 000 km². Mūsdienās izdala 5 okeānus, savukārt jūru kopskaits ir atkarīgs no interpretācijas un svārstās ap 70. Vikipēdijā aprakstītas 79 jūras, ja neskaita ezerus un ūdenskrātuves, kas arī nereti tiek dēvēti par jūrām.
Zemāk esošā tabula uzskaita Vikipēdijā aprakstītos okeānus un jūras:
Bailes un iekāre
"Bailes un iekāre" (en, 1953) ir pirmā pilnmetrāžas Stenlija Kubrika filma. Tā stāsta par karavīru komandu, kura ir iesprostota aiz ienaidnieku līnijām izdomātā karā. Filmu Kubriks pats filmēja un samontēja. Lielākā daļa naudas filmas veidošanai tika iegūta no Kubrika tēvoča, kurš bija turīgs aptiekārs.
Tinis
Tinis jeb āmrija (Gulo gulo) ir liels sermuļu dzimtas (Mustelidae) plēsējs, kas ir vienīgā suga tiņu ģintī (Gulo). Tas ir vislielākais sauszemes plēsējs sermuļu apakšdzimtā (Mustelinae). Zinātniskais vārds Gulo nozīmē negausis jeb rīma.
Bailes un iekāre
Kubriks vēlāk filmu nosauca par amatiera darbu un uzpirka daudzas filmas kopijas, lai neviens to neredzētu. Divas atlikušās kopijas viņš neieguva un filma tagad ir plaši izplatīta internetā.
Čārlzs Mensons
Čārlzs Milzs Mensons (en, dzimis, miris ) bija amerikāņu noziedznieks, miris Beikersfīldas cietumā, izciešot deviņus mūža ieslodzījumus.
Tinis
Tinis apdzīvo ziemeļu puslodes mežus: skujkoku, jauktu un lapkoku mežus, klajas mežu ainavas un tundru. Tas galvenokārt sastopams uz ziemeļiem no 60 ziemeļu platuma grāda. Visvairāk tie ir sastopami Aļaskā, Kanādā, Skandināvijā, Krievijas rietumziemeļos un Sibīrijas ziemeļos. Kopš 19. gadsimta tiņu populācija ir nostiprinājusies, neskatoties uz to medībām, biomas degradāciju un faktu, ka tiņi vairs nedzīvo savā vēsturiskajā dienvidu izplatības areālā Eiropā un ASV. Par pārsteigumu dabas pētniekiem 2008. gadā Kalifornijā tika nofilmēts tinis, kas tur nebija manīts pēdējos 30 gadus.
Čārlzs Mensons
20. gadsimta sešdesmitajos gados Čārlzs Mensons Kalifornijā nodibināja kultam līdzīgu noziedzīgu grupu t.s. Mensonu ģimeni, un proponēja apokaliptiskas vīzijas, īpaši zīmīgi interpretējot The Beatles dziesmu "Helter Skelter". Pazīstamākais Mensona bandas noziegums ir Holivudas aktrises Šeronas Teitas un viesu nogalināšana viņas mājā. Noziegumi tika izdarīti kopā, lai ikviens bandas loceklis būtu atbildīgs par šo noziegumu.
Mensonam, bijušajam ieslodzītajam, pirms ieslodzījuma bija kontakti Losandželosas mūzikas aprindās. Pēc noziegumu izdarīšanas Mensona vārds nostiprinājās popkultūras apritē kā šausmu, vardarbības un nāves simbols. Vairāki mūziķi, to skaitā Guns N' Roses un Merilins Mensons (pseidonīms veidots pēc Čārlza Mensona uzvārda) ir izlaiduši Čārlza Mensona dziesmu kaverversijas.
1972. gadā Kalifornijā tika pārtraukta nāvessoda izpilde, tāpēc Mensona nāvessods tika nomainīts pret mūža ieslodzījumu. 12 reizes (pēdējo reizi 2012. gadā) Mensonam tika atteikta apžēlošana.
Tinis
No Eiropas dienvidiem tiņi izzuda 19. gadsimtā vajāšanas un mežu izciršanas dēļ. Eiropā ir apmēram 2200 tiņu, no kuriem 1400 dzīvo Krievijā, 400 Zviedrijā, 200 Norvēģijā, 150 Somijā. Sibīrijā varētu būt vairāk nekā 18 000 tiņu.
Pēdējie divi tiņi Latvijas teritorijā tika nošauti 1875. un 1876. gadā. Pēc 100 gadiem viens tinis Latvijā atkal tika novērots 1973.–1974. gadā Dzedrupē pie Engures ezera.
2022. gada jūlija beigās Matīšu pagastā videokameras redzeslaukā nokļuva tinim līdzīgs dzīvnieks, tomēr speciālisti to atzina par jenotsuni.
Izskats
Tinis ir drukns, muskuļots plēsējs, kas ārēji vairāk atgādina lāci, nekā pārējos sermuļu dzimtas dzīvniekus. Pieaudzis dzīvnieks ir aptuveni 70–90 cm garš, augstums skaustā 35–45 cm, svars 13–18 kg. Īpaši liels tēviņš var sasniegt 1 metra garumu un svērt 30 kg. Tēviņi ir kādus 30% lielāki par mātītēm. Par tiņiem sermuļu dzimtā ir lielāki tikai kalāni un Brazīlijas dižūdri.
Kažoka matojums tinim ir garš, biezs un pinkains. Tas ir eļļains un atgrūž jebkādu mitrumu, līdz ar to lieliski piemērots, lai sargātu dzīvnieku no auksta un mitra gaisa. Tiņa kažokāda ir populāra starp ziemeļu vietējiem iedzīvotājiem, kā oderes materiāls ziemas apģērbam. Uz purna, kājām, muguras un vēdera matojums ir melns, kopumā ķermeņa augšpuse ir gaišāka par apakšpusi, gaišākais matojums parasti ir tumši brūns, bet var būt arī salmu dzeltens. Tinim ir raksturīgas gaišākas joslas sānos. Dažiem īpatņiem ir koši balts laukums uz krūtīm vai pakaklē. Galva masīva, platu pieri, matojumam pieres daļā gaiši plankumi. Ausis nelielas, noapaļotas, plati novietotas. Aste tinim īsa – aptuveni 20 cm gara, blīvi segta ar garām pinkām. Divas reizes gadā; gan pavasarī, gan rudenī notiek apmatojuma maiņa.
Kamils Sensānss
Kamils Sensānss (, ; dzimis, miris ) bija franču romantisma mūzikas komponists, pianists, ērģeļnieks un diriģents. Sensānss ir sacerējis divpadsmit operas, piecas simfonijas, piecus klavierkoncertus, vairākas oratorijas un cita veida skaņdarbus.
Tinis
Uzvedība
Tinis tāpat kā citi sermuļu dzimtas dzīvnieki, salīdzinot ar savu augumu, ir ļoti spēcīgs un nepiekāpīgs dzīvnieks. Tas ir aktīvs visu gadu, pat pašos bargākajos laika apstākļos. Tinis jūtas ērti sniegotā mežā, savukārt vidi nepievilcīgu padara cilvēku darbība. Tiņi ir vientuļnieki un apvienojas pāros uz dažām dienām riesta laikā. Katram tinim ir sava teritorija un svešus sava dzimuma tiņus savā teritorijā tas necieš. Tiņi dzīvo galvenokārt uz zemes un pārvietojas neveiklos lēkšos. Tiņi ir izturīgi auļotāji, spējot bez atpūtas noskriet 10—15 km. Dienā tas var noskriet līdz 45 km. Medījot tinis var būt ļoti ātrs, un sasniegt vairāk nekā 50 km/h. Tiņa garie nagi un polsterētie pēdu spilventiņi ļauj veikli vajāt medījumu pat dziļā sniegā. Tiņi ir aktīvi ne tikai naktī, bet arī dienā. Arktiskajos rajonos laikā, kad gandrīz visu diennakti valda vai nu nakts vai diena, tiņu aktivitāte un atpūta mijas ik pa 3—4 stundām. Tinis arī labi peld.
Kamils Sensānss
Sensānsa vārds ieņem nozīmīgu vietu arī kino vēsturē — viņš bija autors oriģinālmūzikai filmai L'Assassinat du duc de Guise, kas bija viena no pirmajām filmām, kam ir komponēta oriģinālmūzika.
Tinis
Uzvedība
Tiņa nagi ļauj tam veikli kāpt kokos, taču tinis to dara reti, pamatā glābjoties no ienaidniekiem. Tinim nav daudz ienaidnieku. Galvenais ienaidnieks ir cilvēks, bet savvaļā tie ir lāči, vilki un pumas. Jaunu tini var nomedīt arī lielie, plēsīgie putni, piemēram, ērgļi.
Tinim ir asa oža, bet diezgan vāja redze. Lai labāk novērotu apkārtni, tas bieži mēdz pacelties pakaļkājās, tinis spēj, abās kājās izslējies, nedaudz staigāt. Kā daudziem citiem sermuļu dzimtas dzīvniekiem arī tinim ir smakojoša sekrēta dziedzeri zem astes. Sekrēts tiek izmantots, lai iezīmētu teritoriju un signalizētu par dzimumbriedumu. Pateicoties smirdīgajam sekrētam, to dažās tautās sauc par "skunksulāci" un "smirdīgo kaķi".
Barība
Tinim ir nežēlīga un spēcīga plēsēja slava, tas spēj nogalināt upuri, kas ir piecreiz lielāks par viņu pašu. Tas pārtiek galvenokārt no gaļas, bet ziemā tikai no gaļas. Dzīvniekam ir spēcīgi žokļi, ar gariem ilkņiem un asšķautņainiem plēsējzobiem. Augšžoklī pēdējais dzeroklis ir iegriezts par 90 grādiem mutes iekšpuses virzienā. Tas tinim ļauj no maitas noplēst pilnībā sasalušas gaļas strēmeles.
Tiņi medī grauzējus, zaķus, stirnas, putnus, mēdz uzbrukt slimiem, ievainotiem vai novārgušiem lielajiem zālēdājiem, kā briežiem, aļņiem. Tomēr galvenā tiņa barība ir maita. Lai atrastu maitu, tinis diennaktī noskrien desmitiem kilometru. Tas pārvietojas nelieliem lēkšiem. Kad barība ir atrasta, tinis uzturas tās tuvumā tik ilgi, kamēr tā ir pilnībā apēsta, kaulus un ādu ieskaitot. Tiņi lielus daudzumus gaļas mēdz arī noslēpt krātuvēs vēlākai iztikai. Barību tas aprok zemē vai sniegā, vai arī uzvelk kokā, kur iespīlē zaru žāklē. Šīs krātuves tinis apsmidzina ar sekrētu, lai citi dzīvniekiem krātuve nebūtu iekārojama. Izdevīgā gadījumā tinis medījumu atņem citiem plēsējiem. Tiņi var nopietni kaitēt mājlopiem un ziemeļbriežiem, kā dēļ izpelnās cilvēka dusmas.
Ir zināms, ka Eiropā dzīvojošie tiņi medī daudz aktīvāk nekā Ziemeļamerikā dzīvojošie. To skaidro ar faktu, ka Eiropā ir mazāk citu lielo plēsēju, kā dēļ tinim vairāk jāmedī pašam, jo pietrūkst citu plēsēju pamestās maitas, kā arī iespējas medījumu vienkārši nozagt.
Vasarā tinis kļūst par visēdāju. Bez gaļas tas barojas ar lapseņu un kameņu periem, ar medu, ar putnu olām un reizēm ar ogām: avenēm, mellenēm, brūklenēm un dzērvenēm.
Vairošanās
Dzimumbriedumu tiņi sasniedz 2,5 gadu vecumā, un mazuļi dzimst tikai katru otro gadu. Tiņiem riesta laiks ir vasarā. Tā kā mātītei ir embrioniskā diapauze, kas uz 7—8 mēnešiem atliek embrija attīstību, tad mazuļi dzimst pavasarī. Ja barības ir maz, tad embrijs neattīstās vispār. Grūsnības periods ilgst 30–50 dienas. Parasti piedzimst 2–3 mazuļi mātes izveidotā migā, kas veidota no zāles vai lapām kādā alā vai klinšu nišā. Tiņi labprāt izmanto citu dzīvnieku izraktās alas vai atrod klusu vietu zem krituša koka. Dažreiz migas tiek veidotas zem sniega, ko var novērot Somijas tiņiem. Vienā metienā var būt dažādu tēvu pēcnācēji. Mazuļu svars dzimstot ir ap 100 g. Mazuļi attīstās strauji, pieauguša tiņa augumu sasniedzot pirmajā gadā. Mazuļu augšanas laikā māte teritoriju agresīvi apsargā, līdz jaunie tiņi spēj paši doties medībās. Mātītei ir divi pāri zīdekļu, un mazuļi barojas ar mātes pienu apmēram 8–10 nedēļas.
Dzīves ilgums savvaļā tiņiem 8–10 gadi. Nebrīvē tie var nodzīvot 17 gadus.
Klasifikācija
Tinim ir 6 pasugas:
DNS pētījumi ir atklājuši, ka tiņu tuvākie radinieki ir tairas (Eira) un caunas (Martes), visiem trijiem ir kopējs kādreiz Eirāzijā dzīvojošs aizvēsturisks priekštecis.
Tiņu suga skaidri sadalās 2 pasugās: Eirāzijas tinis (Gulo gulo gulo) un Ziemeļamerikas tinis (Gulo gulo luscus). Daži zinātnieki šīm divām pasugām pievieno vēl četras, kuras dzīvo ģeogrāfiski izolētās vietās, tomēr lielākā daļa uzskata, ka suga nedalās pasugās vispār. Pēdējie ģenētiskie pētījumi apliecina, ka Ziemeļamerikas tiņu populācija ir cēlusies no viena avota – tiņiem, kas pēdējā leduslaikmetā šķērsojuši Beringa šaurumu pa ledu un izplatījušies dienvidu virzienā.
Izraēlas futbola izlase
Izraēlas futbola izlase ir nacionālā futbola komanda, kas pārstāv Izraēlas valsti starptautiskās futbola sacensībās. Izraēlas futbola izlasi pārvalda Izraēlas Futbola Asociācija. Izraēlas izlase Pasaules čempionātu kvalifikācijas turnīros ir piedalījusies četros kontinentos: Āzijā, Āfrikā, Dienvidamerikā un Okeānijā, līdz kļuva par UEFA locekli. Līdz Otrajam pasaules karam, kad Izraēla vēl nebija neatkarīga valsts, tā startēja kā Palestīnas izlase. Savu pirmo spēli kā Izraēlas izlase tā aizvadīja 1948. gadā pret ASV izlasi. Izraēlas izlase 1970. gadā pagaidām vienīgo reizi piedalījās Pasaules čempionāta finālturīrā. 1964. gadā Izraēla uzvarēja Āzijas kausa izcīņā.
Sastāvs
Šāds sastāvs tika izsaukts UEFA Eiropas kvalifikācijas izslēgšanas kārtas spēli pret Skotiju (8.10.2020) un 2020.—2021. gada UEFA Nāciju līgas spēlēm pret Čehiju (11.10.2020) un Slovākiju (14.10.2020).
Elkas apriņķis
Elkas apriņķis ir apriņķis Polijā, Varmijas-Mazūrijas vojevodistes austrumos. Robežojas ar Varmijas-Mazūrijas vojevodistes Pišas, Gižicko un Olecko apriņķiem, Podlases vojevodistes Suvalku, Augustovas un Grajevo apriņķiem.
50. autobusu maršruts (Rīga)
50. autobusu maršruts ir Rīgas sabiedriskā transporta autobusu maršruts, kas kursē no Abrenes ielas līdz Rīgas TEC-2, kas atrodas Salaspils novada Acones ciematā. Maršruts Granīta ielā šķērso arī Ropažu novada Stopiņu pagasta teritoriju, pie Getliņu ielas.
50. autobusu maršruta kopējais garums ir 35,204 km. Maršruta Abrenes iela — TEC-2 kopējais garums ir 17,556 km, bet maršruta TEC-2 — Abrenes iela kopējais garums ir 17,648 km.
Darbdienās pa 50. autobusu maršrutu kursē 4 autobusi, bet brīvdienās — tikai 3 autobusi.
50. autobusu maršrutu apkalpo 7. autobusu parks.
Ilgstošu būvdarbu A. Deglava ielā dēļ no 2023. gada 3. marta līdz 3. jūnijam maršruts abos virzienos tika novirzīts pa J. Asara ielu.
Maršruts
Abrenes iela — TEC-2 kursē pa šādām ielām: Abrenes iela, Turgeņeva iela, Gogoļa iela, Marijas iela, Merķeļa iela, Brīvības bulvāris, Brīvības iela, Stabu iela, Avotu iela, A. Deglava iela, Nīcgales iela, Sesku iela, Dārzciema iela, Krustpils iela, Granīta iela, Granīta iela (Stopiņu novads) un Granīta iela (Acone).
TEC-2 — Abrenes iela kursē pa šādām ielām: Granīta iela (Acone), Granīta iela (Stopiņu novads), Granīta iela, Krustpils iela, Dārzciema iela, Sesku iela, Nīcgales iela, A. Deglava iela, Avotu iela, Bruņinieku iela, Brīvības iela, Brīvības bulvāris, Raiņa bulvāris, Gogoļa iela, Turgeņeva iela un Abrenes iela.
Saistībā ar Iekšlietu ministra Sanda Ģirģena rīkojumu slēgt Deglava tiltu satiksmei, pamatojoties uz Būvniecības valsts kontroles biroja ekspertu atzinumu par tā drošumu, no 2019. gada 25. aprīļa līdz 4. maijam maršruts tika novirzīts pa Zemitāna tiltu.
Pieturvietas
50. autobusu maršrutā pavisam kopā ir 69 pieturas. Maršrutā Abrenes iela — TEC-2 ir 34 pieturas, tāpat arī maršrutā TEC-2 — Abrenes iela ir 35 pieturas.
Rietumāfrikas laiks
Rietumāfrikas laiks ir laika josla ko izmanto daļā rietumu un centrālās Āfrikas valstu. Šī laika josla ir stundu priekšā Universālajam koordinētajam laikam (UTC +1). Jāatzīmē, ka par spīti nosaukumam, lielākā daļa Rietumāfrikas valstu atrodas citā laika joslā un izmanto Griničas laiku. Tā kā pie ekvatora dienakts garums gada laikā ir salīdzinoši nemainīgs, vasaras laiku.
Rietumāfrikas laiku izmanto sekojošas valstis:
Marsa pavadoņi
Marsa pavadoņi ir Foboss un Deimoss. Pastāv uzskats, ka abi pavadoņi ir Marsa gravitācijas notverti asteroīdi. Abi pavadoņi izceļas ar to, ka apriņķo Marsu gandrīz virs tā ekvatora un zemās orbītas dēļ tos nav iespējams redzēt no Marsa polārajiem apgabaliem, jo tie vienmēr ir zem horizonta. Izmēru ziņā Foboss pie Marsa debesīm ir līdzvērtīgs 1/3 pilnam Mēnesim uz Zemes, attiecīgi Deimoss, kas ir mazāks, pie Marsa debesīm izskatās līdzīgi kā Venera pie Zemes debesīm rītos vai vakaros. Pavadoņu mazo izmēru dēļ uz Marsa nav novērojami pilni Saules aptumsumi, jo Saules leņķiskais izmērs ir lielāks par abu pavadoņu izmēriem, taču šo trūkumu kompensē Fobosa pilnie aptumsumi, kuri notiek gandrīz katru nakti, kad Foboss nonāk Marsa ēnā.
Fobosa un Deimosa kustība pie Marsa debesīm krasi atšķiras no Mēness kustības pie Zemes debesīm. Ātrais Foboss lec rietumos, ātri veic ceļu pāri debesjumam, lai rietētu austrumos un pēc 11 stundām lec atkal. Salīdzinoši lēnais Deimoss lec austrumos, taču lec lēni. Ņemot vērā Marsa rotāciju (~24 stundas), Deimosam nepieciešamas gandrīz 3 dienas, lai paveiktu pilnu ceļu pie debesīm un lēnām norietētu rietumos. Abi pavadoņi, tāpat kā Mēness, paisuma spēku ietekmē Marsam vienmēr ir pagriezuši vienu pusi. Fobosa ātrās rotācijas dēļ, kas apsteidz Marsa rotāciju, tas pēc vairākiem miljoniem gadu sadalīsies gabalos un nogāzīsies uz Marsa. Dažas krāteru rindas uz Marsa liecina, ka Marsam varētu būt bijis vairāk pavadoņu, kas sadalījušies un nolijuši pār Marsa virsmu. Mūsdienu astronomu centieni atklāt vēl kādu Marsa pavadoni nav vainagojušies ar panākumiem.
Abus pavadoņus 1877. gadā atklāja amerikāņu astronoms Asafs Hols, kas pavadoņiem deva kara dieva Marsa pavadoņu vārdus - Bailes (Foboss) un Šausmas (Deimoss). Hola vārdā nosaukti krāteri uz Fobosa un Mēness. Spekulācijas par Marsa pavadoņiem pirmais izvirzīja Johaness Keplers, kurš pat pareizi pareģoja pavadoņu skaitu, taču viņa loģikas pamatā bija fakts, ka Jupiteram bija (tajā laikā zināmi) 4 pavadoņi, bet Zemei viens un tāpēc būtu tikai loģiski, ka Marsam, kas atradās starp šīm divām planētām, būtu 2 pavadoņi. 1726. gadā publicētajā Džonatana Svifta stāstā Gulivera ceļojumi 3. nodaļā pieminēti Laputas zinātnieku atklājumi, kas Marsam atklājuši divus pavadoņus, kuri apriņķo planētu attiecīgi 3 un 5 Marsa diametru attālumā un planētu apriņķo attiecīgi 10 un 21 stundu laikā. Svifta literārā fantāzija laikaposmā, kad nepastāvēja pietiekami spēcīgi teleskopi, kas spētu saskatīt Marsa pavadoņus, tiek vērtēta kā apbrīnojama sakritība, jo patiesībā pavadoņi atrodas 1,4 un 3,5 Marsa diametru attālumā un apriņķo planētu 7 un 30 stundu laikā.
Tabulā norādīti Marsa pavadoņi (sākot ar tuvāko planētai).
Deimoss
Deimoss, tāpat kā Foboss, ir neregulāras formas pavadonis, kuru Marss noķēris savā gravitācijas laukā. Marss pie Deimosa debesīm aizņemtu tikai 1/11 daļu debesjuma jeb būtu 1000 reizes lielāks un 400 reizes spožāks par pilnmēnesi. Deimosa sastāvs ir līdzīgs Fobosam, taču Deimoss ir daudz gludāks un uz tā ir atklāti tikai divi ievērības cienīgi krāteri - Svifts un Voltērs - abi 3 kilometrus lieli. Tāpat kā Foboss, arī Deimoss laiku pa laikam pāriet Saules diskam, taču lielāka attāluma dēļ tas izskatās tikai kā mazs punkts uz Saules diska un tā izmērus varētu salīdzināt ar Veneras pāriešanu Saules diskam, kas novērota no Zemes.
Priedaine (Jūrmala)
Priedaine ir Jūrmalas pilsētas daļa, kas atrodas Lielupes labajā krastā 8 km no pilsētas centra un 17 km no Rīgas. Starp Priedaini un Vārnukrogu Lielupes krastā atrodas Baltā kāpa.
Pāri Lielupei ved dzelzceļa tilts, kas savieno dzelzceļa posmu starp Priedaines un Lielupes stacijām.
Vēsture
Priedainē ir atrastas divas akmens laikmeta apmetnes (Vārnukrogā un Priedaines mežā), līdz ar to šī ir senākā apdzīvotā vieta Jūrmalā.
19. gadsimtā Vecās Ģertrūdes baznīcas vācu draudze atklāja pirmo zināmo pansiju šajā vietā. Apdzīvota vieta Priedaine šeit ir izveidojusies 19. gadsimta beigās. Jau 1911. gadā šeit bija uzceltas vairāk kā 100 mājas; apbūve lielākoties sastāvēja no privātmājām un vasarnīcām. 1935. gadā Salas pagasta Priedainei piešķīra biezi apdzīvotas vietas (ciema) statusu. 1949. gada 7. aprīlī Priedaine tika iekļauta tobrīd pastāvošajā Rīgas pilsētas Jūrmalas rajonā. Padomju laikos šeit tika izveidota kūdras apstrādes rūpnīca, dzelzsbetona konstrukciju ražotne. Šai laikā arī tika uzcelta skola un vietējais kultūras nams.
Satiksme
Pirmais dzelzceļa tilts šeit tika izveidots 19. gadsimta otrā pusē, bet tika iznīcināts Pirmā pasaules kara laikā. 1922. gadā tas tika atjaunots, bet 1944. gadā tas atkal tika izpostīts. 1949. gadā tika atkal atjaunots un laikā no 1986. līdz 1988. gadam rekonstruēts. Priedaines dzelzceļa stacija tika uzcelta 1938. gadā. Tā ir būvēta funkcionālisma stilā. Autosatiksmes tilts starp abiem Lielupes krastiem Priedainē tika uzcelts 1962. gadā.
Ilava (Polija)
Ilava - pilsēta Polijas ziemeļaustrumos, Varmijas-Mazūrijas vojevodistē, uz rietumiem no Olštinas.
Pilsēta dibināta 1317. gadā. Līdz 1945. gadam tā ietilpa Vācijā un tās nosaukums bija Eilava (Eylau). Pilsētas attīstību labvēlīgi ietekmēja Elblongas kanāla izbūve XIX gadsimta vidū, kas savienoja pilsētu ar Elblongas ostu. Pēc Pirmā pasaules kara tika rīkots plebiscīts par pilsētas valstisko piederību un nospiedošs vairākums iedzīvotāju izvēlējās palikt Vācijas sastāvā, nevis iekļauties jaundibinātajā Polijas valstī. Pēc Otrā pasaules kara, pamatojoties uz Potsdamas konferences lēmumiem, Ilava iekļāvās Polijā. Pilsētas vācu iedzīvotāji tika padzīti, bet pilsētā ienāca poļi, daudzi no kuriem paši tika padzīti no Polijas PSRS ieņemtajiem austrumu apgabaliem.
Kāpvālas kratons
Kāpvālas kratons ir ap 1 200 000 km2 liels kratons Dienvidāfrikā, Limpopo provincē un Svatini. Viens no senākajiem pastāvošajiem Zemes garozas fragmentiem, veidojies pirms 3,7 - 2,5 miljardiem gadu. Iežu paraugu līdzība ar Austrālijas Pilbaras kratona iežiem varētu liecināt, ka abi kratoni kādreiz veidojuši daļu no Vālbaras superkontinenta, kas ir vissenākais zināmais superkontinents (Zegers et al., 1998). No netālā līdzīga vecuma kratona - Zimbabves kratona šķir Limpopo josla. Pieder lielākam - Kalahari kratonam.
Sastāv no tonalītiska gneisa (3,6 - 3,7 miljardi gadu) un granīta (3 - 3,5 miljardi gadu), pirms 3,3-3 miljardiem gadu notikušas granīta plutonu intrūzijas. Vēlajā arhajā (pirms aptuveni 2 miljardiem gadu) notika savienošanās ar Zimbabves kratonu ar Limpopo joslu.
Kratona centrālajā daļā, Johannesburgas apkaimē atrodas 3,34 miljardus gadu senais Johannesburgas kupols, kas sastāv no trondheimītu un tonalītu granitoīdiem. Tajā atrodas Vitvatersrandas baseins - ģeoloģisks reģions ar pasaulē lielākajām zelta atradnēm, kur iegūta aptuveni puse no visa līdz šim uz planētas iegūtā zelta apjoma. Šeit iegūst arī akmeņogles, sudrabu un irīdiju.
Arābu alfabēts
Arābu alfabēts (ar, abjadiyyah ‘arabiyyah) ir alfabēts, kuru izmanto, lai pierakstītu arābu valodu. Alfabētā ir 28 līdzskaņus apzīmējoši burti. Trīs no šiem burtiem (’alif, wāw un yā’) nepilnajā rakstībā apzīmē arī garos patskaņus. Visi šie burti ir kursīvā gan rokrakstā, gan drukātā veidā. Tas nozīmē, ka rakstot vārdu, katrs nākamais burts ir tieši saistīts ar iepriekšējo. Arābu alfabēta virziens ir no labās puses uz kreiso. Katram arābu alfabēta burtam var būt līdz četrām dažādām grafiskajām formām — vārda sākumam, vidum vai beigām, kā arī izolētā. Arābu alfabētā neizšķir lielos un mazos burtus. Uz arābu alfabētu bāzētu rakstību izmanto arī persiešu valoda, urdu, dari, daļēji kurdu valoda, azerbaidžāņu valoda, kazahu valoda un citas.
Pamatburti
Arābu alfabētā ir 28 pamatburtu.
Viktors Ignatjevs
Viktors Ignatjevs (dzimis Rīgā) ir bijušais Latvijas hokejists, aizsargs, tagad treneris. Pašlaik (2020) Ignatjevs ir Krievijas Augstākās līgas kluba KRS-BSU Beijing galvenā trenera asistents.
Spēlējis Rīgas "Dinamo", aizvadījis 12 spēles NHL kluba Pitsburgas "Penguins" sastāvā. No 2000. līdz 2007. gadam spēlēja Latvijas hokeja izlasē. Pēc profesionāla hokejista karjeras beigām pievērsies trenera darbam.
Spēlētāja karjera
Savu profesionālā spēlētāju karjeru Ignatjevs uzsāka jau astoņdesmito gadu pašās beigās, kad aizvadīja divas sezonas leģendārās Rīgas "Dinamo" sastāvā.
1992. gada NHL draftā viņu izvēlējās Sanhosē "Sharks" 11. kārtā, ar kopējo 243. numuru. Tajā pašā gadā Ignatjevs devās spēlēt uz Ziemeļameriku un sešas sezonas aizvadīja dažādos IHL līgas klubos, līdz 1998. gada 10. oktobrī debitēja NHL kluba Pitsburgas "Penguins" rindās. Ignatjevam bija izdevies iegūt vietu sastāvā, taču 11. spēlē hokejists guva pleca savainojumu, kura dēļ laukumā atgriezās tikai pašā sezonas izskaņā vienā Stenlija kausa izslēgšanas spēlē.
Pēc tās viņš devās atpakaļ uz Eiropu un vienu sezonu nospēlēja DEL līgas klubā Nirnbergas "Ice Tigers". 2000./01. sezonu viņš aizvadīja Zviedrijas spēcīgākās līgas Elitserien klubā Leksands IF. Tad viņš vairākas sezonas aizvadīja dažādos Krievijas klubos, līdz 2004. gadā nonāca Austrijas līgas klubā Lincas "Black Wings", kurā spēlēja līdz pat 2007./08. sezona beigām.
Arī pēc profesionālā spēlētāja karjeras beigām Ignatjevs turpināja spēlēt - 2010.—11. sezonā viņš aizvadīja vairākas spēles Latvijas hokeja līgas klubā HK Ozolnieki/Monarhs.
1996. gadā Ignatjevs par īpašiem nopelniem ieguva Latvijas pilsonību. Latvijas hokeja izlases rindās piedalījies 5 Pasaules čempionātos, kā arī 2005. gada Olimpisko spēļu kvalifikācija turnīrā. Ignatjevs bija gatavs piedalīties arī 2006. un 2007. gada Pasaules čempionātos, bet gatavošanās procesā abas reizes guva traumu, kas liedza viņam šajos turnīros piedalīties.
Karjeras statistika
! Sezona !! Klubs !! Līga !! !! !!  !!  !!  !!  !!  !!  !!  !! ! colspan="3" | Kopā NHL ! 11 !! 0 !! 1 !! 1 !! 6 ! 1 !! 0 !! 0 !! 0 !! 0
Dmitrijs Žabotinskis
Dmitrijs Žabotinskis (dzimis ) ir bijušais latviešu hokejists, vārtsargs. Karjeras laikā kļuvis par četrkārtēju Latvijas čempionu hokejā. Karjeras lielāko daļu aizvadījis HK Liepājas Metalurgs un HK Rīga 2000 sastāvos. Latvijas hokeja izlases rindās piedalījies 2008. un 2009. gada Pasaules čempionātos, taču nevienā spēlē laukumā tā arī nav devies.
Pašlaik (2017) ir Latvijas čempionāta komandas HK Kurbads vārtsargu treneris.
Bernds Meinungers
Bernds Meinungers (de, dzimis Meiningenā, Vācijā), labāk pazīstams ar savu pseidonīmu Džons Oflains, ir vācu dziesmu autors. Bernds sadarbojas ar Ralfu Zīgelu. Dažas no viņa sacerētajām dziesmām ir pārstāvējušas Vāciju Eirovīzijas dziesmu konkursā.
Dmitrijs Žabotinskis
Spēlētāja karjera
Latvijas izlases sastāvā viņš piedalījies divos Pasaules čempionātos junioriem. Viņš ir bijis arī Latvijas izlases sastāvā 2008. un 2009. gada Pasaules hokeja čempionātos, lai gan laukumā neizgāja.
Gints Freimanis
Gints Freimanis (dzimis Saldū, miris ) bija Latvijas futbolists, parasti spēlēja labās malas aizsarga pozīcijā, Latvijas futbola izlases dalībnieks. Lielu daļu savas karjeras aizvadījis FK Jelgava.
Klubos
Savu spēlētāja karjeru Freimanis sāka FK Jelgava, kas tolaik spēlēja 1. līgā, 2005. gadā pievienojās FK Ventspils, taču kluba galvenajā komandā nevienu spēli neaizvadīja un visu sezonu nospēlēja dublieros. 2006. gada sākumā pārgāja uz Rēzeknes komandu RSK Dižvanagi, kuras sastāvā debitēja Virslīgā. "Dižvanagiem" izkrītot no Virslīgas, Freimanis atgriezās FK Jelgava, kur sāka 2007. gada sezonu, bet sezonas gaitā pārcēlās uz FK Jūrmala. Pēc pussezonas aizvadīšanas Freimanis parakstīja līgumu ar FK Rīga.
Pirms 2009. gada sezonas viņš mēģināja iekļūt vairākos Spānijas klubos, bet februārī noslēdza līgumu ar Dublinas St.Patrick's Athletic. Īrijas kluba sastāvā aizvadīja tikai divas spēles un savainojumu dēļ bija spiests izlaist lielāko daļu sezonas. 2010. gada sezonas sākumā viņš atgriezās FK Jelgava. Pirmssezonas gatavošanās posmā Freimanis guva smagu ceļgala traumu un tika izsists no ierindas uz gadu.
2012. gada sākumā pievienojās Vācijas zemāko līgu klubam Greifsvaldes "Pommern". 2013. gada jūlijā atgriezās Latvijā, atkal pievienojoties FK Jelgava komandai. 2014. gadā kļuva par komandas kapteini.
Izlasē
2014. gada 31. maijā Freimanis debitēja Latvijas izlasē Baltijas Kausa spēlē pret Lietuvu, nākot uz maiņu spēles kompensācijas laikā. Pirmos vārtus guva ar 1:3 zaudētā spēlē pret Ungāriju 2018. gada Pasaules kausa kvalifikācijas turnīrā.
Miris 38 gadu vecumā pēc smagas slimības.
Mūmija (nozīmju atdalīšana)
Mūmija var būt:
Fausto Romitelli
Fausto Romitelli (it; dzimis, miris ) bija itāliešu laikmetīgās mūzikas komponists. Romitelli ir vislabāk zināms pēc savas ar Paolo Pačīni kopā veidotās videooperas An Index of Metals (Metālu indekss), kas tika pirmizrādīta 2003. gadā, neilgi pirms komponista nāves.
Prūsis
Vārdam "Prūsis" ir vairākas nozīmes:
Lucifers
Kristietības mitoloģijā Lucifers ir kritušais eņģelis, Dieva pretinieks. Kristiešu leģendās un literatūrā Lucifers aprakstīts kā varens eņģelis, kas lepnības dēļ sadumpojies pret Dievu. Lucifers kopā ar daudziem citiem eņģeļiem, kas bija viņu atbalstījuši, tika padzīts no debesīm.
Lucifers ir romiešu nosaukums planētai Venerai (t.s. Rīta zvaigznei), tas bijis arī astroloģisks Veneras apzīmējums. Burtiskā tulkojumā tas nozīmē "Gaismas nesējs" (latīņu lux 'gaisma', ferre 'nest').
Lucifers romiešu dzejā
Romiešu literatūrā vārds "Lucifers" ir poētisks planētas Veneras apzīmējums. Tas ir tiešs tulkojums no grieķu vārda phosphoros ("gaismas nesējs"), vai heosphoros ("rītausmas nesējs"), kas atrodami arī Homēra "Odisejā" un Hēsioda "Teogonijā".
Klasisks romiešu pielietojums vārdam "Lucifers" ir atrodams Vergīlija "Georgikās" (III, 324-5): Luciferi primo cum sidere frigida rura carpamus, dum mane novum, dum gramina canent.
Kristietības tradīcijā
Kristietības tradīcijā vārds "Lucifers" pirmoreiz parādās 5. gadsimtā Vulgātā - Hieronīma veiktajā Bībeles tulkojumā latīņu valodā.
Vārds "Lucifers" šeit atrodams Jesajas 14:12-14. Oriģinālā senebreju valodā minēts הילל בן שחר (heilel ben-schahar), Helels, Šahara dēls. Helels bija babiloniešu/kanaāniešu rīta zvaigznes un rītausmas dievs. Vēlāk Lucifera tēls tika saistīts arī ar Sātanu, kas arī tiek aprakstīts kā kritušais eņģelis. Kristietības tradīciju ietekmēja arī antīkie sižeti par krišanu no debesīm (Hēfaista krišana no Olimpa Homēra "Iliādā"; titānu krišana Hēsiodam).
Astronomiskā skatījumā
Tā kā Veneras orbīta atrodas starp Zemes un Saules orbītu, skatoties no Zemes, tā nekad nevar uzkāpt augstu debesīs. To var redzēt austrumos aptuveni stundu ilgi var redzēt pirms saullēkta, rietumos - aptuveni stundu ilgi pēc saulrieta.
Aiz Saules un Mēness Venera ir spožākais debesu ķermenis. Lai cik gaiša tā būtu, senatnē nebija saprotams, kāpēc to nevar redzēt arī naktī (kā citas planētas) vai dienā (kā Sauli un Mēnesi). Iespējams, tas kādā veidā sekmējis mīta par no debesīm izstumto Luciferu izveidošanos.
Mūmija (filma)
"Mūmija" (The Mummy) ir 1999. gada amerikāņu piedzīvojumu filma, kuras režisors un scenārija autors ir Stefans Sommers, bet galvenās lomas spēlē Brendans Freizers un Reičela Vaisa, kā arī Arnolds Voslo, kurš atveido pašu mūmiju. No citām filmām šī filma atšķiras ar to, ka dialogi pietiekami bieži notiek senajā ēģiptiešu valodā. Lai to realizētu, pie filmas uzņemšanas tika pieaicināti eģiptologi.
.cm
.cm ir Kamerūnas augšējā līmeņa domēns. To pārvalda Netcom.cm, kas atrodas Kamerūnas galvaspilsētā Jaundē.
Pieejamie otrā līmeņa domēni:
Rihards Pavlikovskis
Rihards Pavlikovskis (dzimis 1975. gada 3. martā Ilavā, Slovākija) ir bijušais slovāku hokejists, aizsargs. Karjeras lielāko daļu aizvadījis slovāku Trenčīnas "Dukla" un vācu Krēfeldes "Pinguine" komandās. Slovākijas hokeja izlases sastāvā spēlējis 2002. gada olimpiskajās spēlēs.
Spēlētāja karjera
Savu profesionālo karjeru viņš uzsāka 1992. gadā, kad pievienojās tobrīdējam Čehijas Ekstralīgas, bet jau nākamajā sezonā Slovākijas Ekstralīgas, klubam HK Trenčinas "Dukla". 1994. un 1997. gadā Pavlikovskis kļuva par Slovākijas čempionu. "Dukla" sastāvā viņš spēlēja līdz pat 2000. gadam, kad devās uz Zviedriju. Vispirms divas sezonas viņš aizvadīja HV 71 rindās, bet 2003.-04. sezonā viņš spēlēja Leksands IF rindās.
2005. gadā Pavlikovskis pievienojās Krēfeldes "Pinguine" rindām, tās sastāvā aizvadot nākamās astoņas sezonas. Šajā laikā Pavlikovskis trīs reizes spēlēja līgas Zvaigžņu spēlē, savukārt 2010. gadā tika atzīts par līgas labāko aizsargu. No 2013. līdz 2015. gadam aizsargs pārstāvēja Znojmo "Orli" rindas, taču 2015.—16. gada sezonā atgriezās Trenčīnas "Dukla" sastāvā. Tās rindās laukumā vēl devās vienā spēlē 2017. gadā, taču tad noslēdza profesionāļa karjeru.
Arahīnskābe
Arahīnskābe (eikozānskābe, С19Н39СООН) pieder pie piesātinātajām taukskābēm. Normālos apstākļos arahīnskābe ir balta pulverveida viela. Kristalizējas spīdīgu lapiņu veidā.
Atrašanās dabā
Glicerīda veidā atrodama zemesriekstu eļļā (no zemesriekstu latīniskā nosaukuma arachis arī cēlies arahīnskābes nosaukums), sviestā, kakao. Rambutāna (Nephelium lappaceum) sēklu tauki ir gandrīz tīrs arahīnskābes glicerīds ar nelielu oleīnskābes glicerīda piejaukumu.
Iegūšana
Iegūst, pārziepojot rambutāna eļļu.
Īpašības
Reducējot arahīnskābi, var iegūt arahilspirtu.
Bullet in a Bible
Bullet in a Bible ir amerikāņu pankroka grupas Green Day koncertieraksta CD un DVD. Tas tika izdots sadarbībā ar ierakstu kompāniju Reprise Records. DVD diskā ir iekļauts divu dienu koncerts 2005. gada 18. un 19. jūnijā National Bowl Miltonkeinesā, Apvienotajā Karalistē. Tie bija divi lielākie grupas koncerti tās pastāvēšanas vēsturē.
51. autobusu maršruts (Rīga)
51. autobusu maršruts ir Rīgas sabiedriskā transporta autobusu maršruts, kas kursē no Abrenes ielas līdz Ulbrokai (atsevišķos reisos līdz Ulbrokas vidusskolai Vālodzēs), kas atrodas Ropažu novada Stopiņu pagastā.
51. autobusu maršruta kopējais garums ir 25,481 km. Maršruta Abrenes iela — Ulbroka kopējais garums ir 12,687 km, bet maršruta Ulbroka — Abrenes iela kopējais garums ir 12,794 km.
51. autobusu maršrutu apkalpo 7. autobusu parks.
Autobusa maršrutu 2021. gada vasarā bija iecerēts pagarināt līdz Sauriešiem taču joprojām tas vēl nav noticis, lai arī Rīgas dome jaunajā gaisa kvalitātes uzlabošanas plānā šo ieceri plāno realizēt.
Maršruts
Abrenes iela — Ulbroka kursē pa šādām ielām: Abrenes iela, Turgeņeva iela, Gogoļa iela, Marijas iela, Satekles iela, Valmieras iela, A. Deglava iela, Autoceļš P4 un Institūta iela (Ulbroka).
Ulbroka — Abrenes iela kursē pa šādām ielām: Institūta iela (Ulbroka), P4, Lubānas iela (Dreiliņi), A. Deglava iela, Valmieras iela, Satekles iela, Marijas iela, Gogoļa iela, Turgeņeva iela un Abrenes iela.
Viking 2
Viking 2' bija otrais no "Viking" misijas aparātiem, kas bija identisks "Viking 1" aparātam.
51. autobusu maršruts (Rīga)
Pieturvietas
51. autobusu maršrutā pavisam kopā ir 42 pieturas. Abos virzienos ir pa 21 pieturai.
Viking 2
"Viking 2" startēja 1975. gada 9. septembrī un pēc 333 dienām sasniedza Marsu. Orbītā ap Marsu zonde iegāja 1976. gada 7. augustā. Tāpat kā "Viking 1", "Viking 2" pirmo mēnesi pavadīja, meklējot piemērotāko vietu nolaižamā aparāta nosēdināšanai. "Viking 2" fotogrāfijas tika salīdzinātas ar "Viking 1" iegūtajām fotogrāfijām, lai iegūtu pilnīgāku ainu par planētas virsmu. 1976. gada 3. septembrī tika atdalīts nolaižamais aparāts un orbitālais aparāts uzsāka planētas kartografēšanu. 1977. gadā tika pamanīta noplūde "Viking 2" dzinēju sistēmā un šī iemesla dēļ bija apgrūtināta zondes manevrētspēja. Orbitālais aparāts darbojās līdz 1978. gada 25. jūlijam, kopumā apriņķojot Marsu 706 reizes un iegūstot vairāk nekā 16000 fotogrāfiju.
Uģis Avotiņš
Uģis Avotiņš (dzimis ) ir bijušais latviešu hokejists, vārtsargs, kurš savas karjeras laikā spēlējis dažādos Latvijas klubos, 2008.—09. gada sezonā aizvadot arī vienu spēli KHL kluba Rīgas "Dinamo" sastāvā.
Spēlētāja karjera
2005-2006 un 2006-07 sezonā, spēlējot Latvijas hokeja līgas kluba HK Rīga 2000 sastāvā, kļuva par Latvijas čempionu, HK Rīga 2000 sastāvā viņš spēlēja arī 2007-08 sezonas sākumā, bet pēc kāda laika pārcēlās uz SK LSPA/Rīga komandu.
2008.—09. gada sezonā aizvadīja vienu spēli KHL kluba Rīgas "Dinamo" sastāvā, laukumā gan pavadot vien 13 sekundes. Atlikušo sezonu viņš aizvadīja HK Rīga 2000 rindās, taču 2009.—10. gada sezonā Avotiņš spēlēja HK Ogre rindās, taču tad beidza spēlētāja karjeru.
Latvijas izlases sastāvā viņš piedalījies trijos Pasaules čempionātos junioriem.
Ķirurģija
Ķirurģija ir medicīnas apakšnozare, kas pēta slimību ārstēšanu ar mehāniskas iejaukšanās (ķirurģijas) palīdzību.
Anrī Frederiks Amjels
Dzimis Ženēvā hugenotu izcelsmes ģimenē. Agri zaudējis vecākus. Daudz ceļojis, kur iepazinies ar tā laika inteletuālo eliti. Berlīnē padziļināti studējis vācu filozofiju.
1849 .gadā atgriezās dzimtajā Ženēvā, kur pasniedza ētiku.
Pazīstamākais darbs — Journal intime.
Freedom House
Freedom House (lv) ir 1941. gadā izveidota starptautiska, nevalstiska organizācija, kuras mītne atrodas Vašingtonā. Tā nodarbojās ar pētījumu veikšanu par politisko un pilsonisko tiesību, cilvēktiesību ievērošanu dažādās valstīs. Ar šo pētniecisko darbu organizācija nodarbojas kopš 1978. gada. Savus pētījumus lielākoties balsta uz ekspertu aptaujām, kuras veic atbilstoši speciāli izstrādātai metodoloģijai.
Organizācijas dibinātāji bija Vendels Vilkijs (en) un Eleanora Rūzvelta. Apmēram 66% no organizācijas budžeta sastāda ASV dotācijas, tomēr savus līdzekļus iegūst arī no citiem avotiem, piemēram, dažādiem labdarības fondiem. Par to, ka organizācijas tiek dotēta no ASV budžeta Freedom House ir bijusi vairākkārt kritizēta.
Gaujarts
Gaujarts ir latviešu indie stila mūzikas grupa. Ar dziesmu "Putekļi" grupa uzstājusies TV pārraidē "Latvijas Lepnums".
Grupas nosaukums cēlies no filmas "Limuzīns Jāņu nakts krāsā" (1981) citāta: "Raksta "Gaujards", franciski izrunā "Gožār!"", teica Veronika Dagnijai. Izruna franciski: https://sv.forvo.com/word/gaujard/
Sonne
Sonne ir vācu industriālā metāla grupas Rammstein pirmais singls no trešā studijas albuma Mutter.
Iesākumā dziesma tika sarakstīta ukraiņu bokserim Vitālijam Kličko. Dziesmai bija jāskan pirms cīņas, laikā, kad sportists dodas uz ringu. Dziesmas sākotnējais nosaukums bija Klitschko.
Videoklips
Klips ir variācija par pasaku "Sniegbaltīte un septiņi rūķīši". Rūķīši strādā raktuvēs, lai iegūtu zelta putekļus priekš Sniegbaltītes. Pēc grupas dalībnieku teiktā, iesākumā bija apmēram 40 videoklipa variantu. Sniegbaltītes lomu atveidoja krievu aktrise Jūlija Stepanova. Dažos klipa kadros, kur Sniegbaltīte stāv pār grupas dalībniekiem, tas ir ļoti garš basketbolists, meitenes seju un rokas pēc tam uzlika ar datora palīdzību.
Elektrolīts
Elektrolīts ir viela, kas satur brīvus jonus. Elektrolīti vada elektrību (jonvadītspēja), parasti elektrolīti ir šķīdumi vai kausējumi. Cietie elektrolīti ir iespējami, taču mazāk pazīstami. Vielas, kuru ūdens šķīdumi elektrisko strāvu nevada, sauc par neelektrolītiem. Elektrolīti ir skābes, bāzes un sāļi.
Elektrolītu iedalījums
Elektrolītus iedala pēc to disociācijas pakāpes.
Elektrolīta disociācijas pakāpe ir atkarīga no vielas īpašībām un koncentrācijas. Disociācija ir elektrolītu sadalīšanās jonos šķīdinātāja ietekmē. Koncentrētos šķīdumos disociācijas pakāpe parasti samazinās.
Elektrolīze
Pamatraksts: Elektrolīze
Elektrolītus ir iespējams sadalīt ar elektrolīzi (tās elektrisko un ķīmisko procesu rezultātā no elektrolīta, kurā plūst strāva, uz tajā iegremdētajiem elektrodiem izdalās tīras vielas).
Elektrolītiskā disociācija
Pamatraksts: Elektrolītiskā disociācija
Džūlija Gilarde
Džūlija Eilīna Gilarde (en; dzimusi Beri, Velsā, Apvienotajā Karalistē) ir bijusī Austrālijas premjerministre. Viņa pārstāv Austrālijas darba partiju, pēc profesijas — juriste.
Austrālijas parlamenta locekle ir kopš. Dž. Gilarde kļuva par Austrālijas premjerministra vietnieci, kā arī izglītības, nodarbinātības un darbavietu, kā arī sociālās integrācijas ministri. Visus ministres un premjerministera vietnieces amata pienākumus viņa pildīja līdz 2010. gada jūnija beigām, kad tika ievēlēta par Austrālijas premjerministri. Premjeres amatā pavadīja trīs gadus, kad viņu šajā amatā nomainīja Kevins Rads.
Ābelsonīts
Ābelsonīts (niķeļa porfirīns) (nosaukts Filipa Haudža Ābelsona, amerikāņu organiskās ģeoķīmijas speciālista, Kārnegija institūta prezidenta vārdā) - minerāls. Aprakstīts 1975. gadā, kad pirmoreiz atrasts ASV, Jūtas štatā, Vintahas grāfistē, degslāneklī. Nav ziņu, ka būtu atrasts citur.
Ernests Blohs
Ernests Bloha (de, dzimis Ženēvā, miris  Portlendā) bija Šveicē dzimis ebreju izcelsmes ASV komponists.
Dzimis Ženēvā, studēja mūziku Briselē (pie Ežēna Isaī (Eugène Ysaÿe)), vēlāk Frankfurtē. 1916. gadā pācēlās uz ASV, 1924. gadā kļuva par tās pilsoni.
Pazīstamākie darbi sakņojas ebreju kultūrā un mūzikā - Schelomo (1916), Israel Symphony (1916). Sarakstījis operu "Makbets" (1910).
Džordžs Enteils (George Antheil) tiek uzskatīts par Ernesta Bloha audzēkni.
The Hand That Feeds
"The Hand That Feeds" ir Nine Inch Nails dziesma, izdota kā pirmais singls no albuma With Teeth 2005. gadā. "The Hand That Feeds" ieguva visaugstākos panākumus starp Nine Inch Nails dziesmām visos topos, izņemot ASV topu Modern Rock Tracks, kur tā atradās pirmajā vietā 5 nedēļas, bet nākamais Nine Inch Nails singls Only šā topa pirmajā vietā pavadīja 7 nedēļas.
DVD
Includes poster
52. autobusu maršruts (Rīga)
52. autobusu maršruts ir Rīgas sabiedriskā transporta autobusu maršruts, kas kursē no Abrenes ielas līdz Pļavnieku kapiem.